Quan han arribat Xavi Castillo i Lalo Kubala a la Ciutat de la Justícia?
L'actor i còmic Xavi Castillo i l'humorista gràfic Lalo Kubala han parodiat aquest matí l'ex-president de la Diputació de València Alfonso Rus i l'ex-gerent d'Imelsa Marcos Benavent, a l'entrada de la Ciutat de la Justícia. Avui declara l'ex-dirigent popular en una de les peces del cas Imelsa, la dels contractes 'zombi'. Tots dos han arribat a la Ciutat de la Justícia moments abans de Rus, i han parodiat a l'autodenominat 'ionki dels diners' i l'ex-president del PP provincial, posant darrere d'una reixa, com si es tractés de la cel·la d'una presó. L'acció s'ha fet davant d'una gran expectació mediàtica. Castillo s'ha posat de genolls per fer de Rus, a qui han arribat a descriure com 'the little man' ('l'home xicotet'). L'humorista ha representat juntament amb el seu company una de les gravacions incorporades en la causa principal d'Imelsa en les que suposadament se sent a Rus comptant diners procedents de comissions il·legals: 'Mil, dos mil, tres mil…', han enumerat.
moments abans de Rus